Diari Oficial de la Generalitat Valenciana


Sumari del DOGV 5885, del 04-11-2008 (2008/12375)

RESOLUCIÓ de 25 de setembre de 2008, de la Direcció General d'Energia, per la qual s'atorga a Gas Natural Cegas, SA, l'autorització administrativa i l'aprovació del projecte per a la construcció de la xarxa de distribució de gas natural en el polígon industrial Parc Sagunt I, al terme municipal de Sagunt, província de València. Expedients: CBREDE/2006/24/46, CBREDE/2006/30/46 i CBREDE/2006/55/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5885

Data del DOGV
:   04-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12048


Data del document
:   25-09-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sagunt
    * empresa privada
    * gas

RESOLUCIÓ de 25 de setembre de 2008, de la Direcció General d'Energia, per la qual s'atorga a Gas Natural Cegas, SA, l'autorització administrativa i l'aprovació del projecte per a la construcció de la xarxa de distribució de gas natural en el polígon industrial Parc Sagunt I, al terme municipal de Sagunt, província de València. Expedients: CBREDE/2006/24/46, CBREDE/2006/30/46 i CBREDE/2006/55/46. [2008/12300]  
Vista la sol·licitud de l'empresa Gas Directo, SA, amb domicili als efectes de notificacions al c/ Vía de los Poblados, 1, edifici C, 3ª planta, 28722 Madrid, presentada amb data 5 d'abril de 2006, davant del Servici Territorial d'Energia de València, de la Conselleria d'Infraestructures i Transport, perquè li siga atorgada l'autorització administrativa per a la construcció i l'explotació de les instal·lacions de distribució de gas natural en el polígon industrial Parc Sagunt I al terme municipal de Sagunt, província de València, en què sol·licita igualment la declaració d'utilitat pública del projecte (CBREDE/2006/24/46).  
S'acompanya del projecte d'execució de la instal·lació sol·licitada firmat per tècnic competent i visat pel col·legi oficial corresponent amb data 30 de març de 2006.  
Vist que va ser realitzada la informació pública del projecte, a què es fa referència en l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), i en l'article 78 del Reial Decret 1434/2002, de 27 de desembre (BOE de 31 de desembre de 2002), per mitjà de l'anunci corresponent que es va publicar en els diaris La Verdad i El Mundo el dia 19 d'octubre de 2006, en el Butlletí Oficial de la Província de València de 19 d'octubre de 2006 i en el Diari Oficial de la Generalitat Valenciana de 27 d'octubre de 2006.  
Vist que es troba en l'expedient i en el termini establit, l'escrit d'al·legacions a la sol·licitud d'autorització, presentat per Gas Natural Cegas, SA, i que, en síntesi, manifesta el següent:  
1. Que Gas Natural Cegas, SA, està en possessió de l'autorització administrativa per a la distribució de gas natural al terme de Sagunt per Resolució, de la conselleria competent, de 2 de novembre de 1988, per mitjà de la qual s'atorgava la concessió corresponent, i que la dita activitat la desenvolupa efectivament des de 1991. 2. Que ha presentat la sol·licitud d'autorització i aprovació del projecte de la xarxa de distribució en el sector Parc Sagunt I davant del Servici Territorial d'Energia. 3. Que en el projecte de Gas Directo, SA, s'observen una sèrie de deficiències, com són l'escala de representació dels plans de traçat; que en els càlculs hidràulics no s'han reflectit tots els trams projectats; que la cartografia presentada és escassa i deficient; que no cobrix la totalitat dels vials del polígon; que es fa referència a la normativa derogada i que només s'inclou una breu descripció del pla d'expansió sense fer cap menció a un compromís temporal. Que, a més, el subministrament al sector es projecta des d'una ERM APA/MPB(1) des de la posició POS-SAG-02 de la xarxa de Saggas, sense que esta estiga en els voltants del sector, per la qual cosa serà necessari canalitzar una antena en APA(1), sense que es tinga coneixement que la dita petició s'haja efectuat o s'oferisca una solució que s'ha d'adoptar per a portar el gas al dit sector. 4. Que d'altra banda, el projecte de Cegas, SA, manté una sèrie d'avantatges, a este respecte, com són, entre altres, la previsió de la canalització de tots els vials, i assumir l'increment de punts de consum que es derive del desenvolupament del polígon, i que el subministrament a la xarxa de distribució es realitze des de la infraestructura en APB(3) existent en el polígon industrial de Sagunt i pròxima a la zona de distribució, dissenyada en el seu moment per a l'alimentació als antics alts forns i amb capacitat excedent per a la transmissió. 5. Que Cegas, SA, posseïx les infraestructures necessàries i realitza estudis periòdics per a donar subministrament a tots els desenvolupaments urbanístics del terme de Sagunt. 6. Que en el cas d'atorgar l'autorització administrativa a altres distribuïdores es generarien greus problemes operatius a causa de la duplicitat de xarxes, i afectaria la seguretat i la disponibilitat, així com el tractament d'afectacions de tercers i implicaria majors costos econòmics. 7. Indica l'argumentació jurídica que considera d'aplicació. 8. Posa de manifest que es troba en fase de muntatge una xarxa de canalització de polietilé en la zona sol·licitada, sense que conste l'atorgament d'autorització a qualsevol altra distribuïdora. Es reitera en estes últimes manifestacions, en escrit presentat amb data posterior, 13.03.2007.  
Finalment assenyala que, a més, la infraestructura de què disposa Cegas, SA, en la zona ha sigut dissenyada per a proveir les necessitats presents i futures, sense que s'hagen deixat de realitzar inversions per a aconseguir el dit objectiu.  
El mencionat escrit es va traslladar al sol·licitant i, en síntesi, va contestar el següent:   
1. Ja que Gas Natural Cegas, SA, disposa d'autorització administrativa, tal com manifesta en el seu escrit, no es comprén el fet d'haver sol·licitat l'autorització novament. 2. Que respecte a les manifestacions de deficiències en el projecte, exposa la seua correcta i coherent realització, i quant al punt referit a l'alimentació de la xarxa de distribució exposa que en el projecte presentat es dissenya un ramal d'alimentació en APA(1) de 786 metres que connecta amb el gasoducte de transport de Saggas en la posició SAG-02, la qual cosa suposa un avantatge respecte a la fiabilitat i garantia del subministrament. 3. Que el projecte urbanístic només preveu una xarxa de distribució i és coincident amb el de Gas Directo, SA, sense que el concepte de xarxa única haja de ser coincident amb el terme municipal i que la zona sol·licitada constituïx un volum suficient per a justificar l'existència d'un nou distribuïdor. 4. Indica l'argumentació jurídica que considera d'aplicació.  
Vist que sol·licitat pel Servici Territorial d'Energia l'informe a l'Ajuntament de Sagunt, de conformitat amb els articles 80 i 84 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què hauran d'efectuar-se les instal·lacions a què es referix la sol·licitud de Gas Directo, SA, així com d'acord amb l'article 75 de la Llei 16/2003, sobre l'adaptació del projecte al planejament urbanístic, amb data 20.12.06, es remet l'informe desfavorable per considerar que el projecte d'urbanització Parc Sagunt I es troba en tràmit d'aprovació definitiva i es desconeix si el traçat i les condicions de la instal·lació està d'acord amb este, a més que no es cobrix la possibilitat de segregació de les parcel·les grafiades, i és necessari rodejar la totalitat de les illes per a proveir futures parcel·les sense obres posteriors. Manifesta, per tant, que atés que els vials seran cedits a l'Ajuntament i s'hauran d'executar les obres corresponents, es puga preveure una visió de conjunt de totes estes.  
Vist que les característiques bàsiques contingudes en el projecte presentat per Gas Directo, SA, són les següents:  
- Punt de connexió:   
Posició SAG-02 del gasoducte de transport primari en APB(1), -que és la que connecta la planta de regasificació de Sagunt amb la posició 15.11 d'ENAGAS-, fins a l'estació de regulació i mesurament (ERM), a través d'un ramal, que s'ha de construir amb pressió APB(1).  
- Canonades i característiques.  
a) Ramal de distribució en APA(1).  
Per a subministrament a la parcel·la I-8 del parc i de futures ampliacions d'este. Té la connexió amb el ramal que prové de la connexió SAG-02 a l'entrada de l'estació de regulació i mesurament (ERM), que després es descriu.  
Canonades d'acer galvanitzat de 6'' i 4'' de diàmetre, amb longituds de 1.147 m i 812 m, respectivament, API 5L, qualitat grau B i grossàries mínimes de 4,0 mm i 3,2 mm. En condicions normals de connexió de la conducció, la profunditat mínima és d'un metre sobre la generatriu superior.  
b) Ramal de distribució en MPB.(1)  
Consta de connexió amb l'ERM i canonada de polietilé PE-100, SDR 17,6, amb diàmetres de 200, 160, 110 i 63 mm i longituds respectives de 92 m, 10.301 m, 4.203 m i 370 m Longitud total 14.996 m.  
- Estació de Regulació i Mesurament (ERM):  
Amb rang de pressió APA/MPB(1), en la seua entrada es connectarà al ramal provinent de la posició de Saggas SAG-02, i al ramal de distribució més amunt referit, pressió en APA(1) i en l'eixida amb el ramal descrit, en MPB(1).  
- Els traçats per a cada una de les xarxes i situació dels elements, per a les distintes parcel·les del conjunt del parc estan detallats en el projecte presentat.  
Vista la sol·licitud de l'empresa Iberdrola Distribución, de Gas, SAU, amb domicili als efectes de notificacions al c/ Tomás Redondo, 1, 28459 Madrid, presentada amb data 10 de maig de 2006 davant del Servici Territorial d'Energia de València, de la Conselleria d'Infraestructures i Transport, perquè li siga atorgada l'autorització administrativa i de construcció d'instal·lacions per a la distribució de gas natural en el polígon industrial Parc Sagunt I al terme municipal de Sagunt, província de València. (CBREDE/2006/30/46).  
S'acompanya del projecte d'execució de la instal·lació sol·licitada firmat per tècnic competent i visat pel col·legi oficial corresponent amb data 18 d'abril de 2006.  
Vist que el Servici Territorial d'Energia va sol·licitar informació a l'empresa Gas Natural Cegas, SA, sobre els seus plans d'expansió com a distribuïdor actual en l'àmbit geogràfic sol·licitat per Iberdrola Distribución de Gas, SAU, i va presentar un escrit amb data 04.08.2006 per mitjà del qual, en síntesi, manifesta idèntiques afirmacions a les formulades com a al·legacions en l'expedient de la peticionària Gas Directo, SA, exposat anteriorment, i fa especial èmfasi en què s'ha presentat sol·licitud d'autorització i aprovació del projecte de la xarxa de distribució en el sector Parc Sagunt I davant del Servici Territorial d'Energia, a pesar que entén, per les consideracions jurídiques exposades, que això no seria necessari, fonamentalment, perquè ja disposa d'esta, perquè les ampliacions de la xarxa de distribució estan previstes en els estudis elaborats i formen part del creixement del terme, i perquè no s'han d'atorgar noves autoritzacions quan s'hagen construït o proposat l'elaboració de la dita xarxes en la zona o bé la capacitat no es trobe saturada.  
Vist que sol·licitat pel Servici Territorial d'Energia l'informe a l'Ajuntament de Sagunt, de conformitat amb els articles 80 i 84 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què hauran d'efectuar-se les instal·lacions a què es referix la sol·licitud d'Iberdrola Distribución de Gas, SAU, així com d'acord amb l'article 75 de la Llei 16/2003, sobre l'adaptació del projecte al planejament urbanístic, amb data 20.12.2006, es remet informe desfavorable per considerar que el projecte d'urbanització Parc Sagunt I es troba en tràmit d'aprovació definitiva i es desconeix si el traçat i les condicions de la instal·lació està d'acord amb este, a més que no es cobrix la possibilitat de segregació de les parcel·les grafiades, i és necessari rodejar la totalitat de les illes per a proveir futures parcel·les sense obres posteriors. Manifesta, per tant, que atés que els vials seran cedits a l'Ajuntament i s'hauran d'executar les obres corresponents, es puga preveure una visió de conjunt de totes estes. Tot això sense perjuí de les autoritzacions i llicències que siguen oportunes.  
Vist que, de conformitat amb el que establixen els articles 80 i 84 del Reial Decret 1434/2002, es va remetre separata del projecte, que contenia les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats.   
D'acord amb la documentació que es troba en l'expedient, concretament a:  
- Ministeri de Foment. Direcció General de Carreteres que informa que analitzats els plans remesos, l'encreuament projectat es realitzarà en la carretera CV-3007, competència de la Diputació de València i no en l'autovia V-21.  
- Gas Natural Transporte, SDG, SL, manifesta que l'empresa peticionària no ha sol·licitat fins a la data punt d'entrega a Sagunt del gasoducte en APB(1) del qual és titular.  
Vist que les característiques bàsiques contingudes en el projecte presentat per Iberdrola Distribución de Gas, SAU, són les següents:  
- Punt de connexió: es farà a la xarxa APB(1) que es troba situada en paral·lel a la carretera A-23, amb canonada d'acer, diàmetre de 4'' i amb una longitud de 17 m fins a l'estació de regulació i mesurament (ERM) que després es descriu.  
- Canonades: a l'eixida de l'ERM descrita, s'enllaça amb la xarxa bàsica en MPB(1) de PE-100, SDR 17,6 i diàmetres respectius de 315, 200, 160 i 110 mm i una longitud total de 13.051 m, discorre el seu traçat per la zona del polígon denominada reserva d'infraestructures, i continua, tant la xarxa primària com la secundària en l'interior parcel·lari del parc.  
- Estació de regulació i mesurament (ERM): serà soterrada, amb rang de pressió APB/MPB(1) i situada al costat de l'actuació urbanística camí la Mar. Cabal màxim admissible 13.000 m³ (n)/h, en una línia de regulació, més una altra de reserva. Pressió màxima i mínima de subministrament 45 bar i 5 bar, respectivament.  
- Els traçats per a cada una de les xarxes i la situació dels elements, per a les distintes parcel·les del conjunt del parc, estan detallats en el projecte presentat.  
Vista la sol·licitud presentada per l'empresa Gas Natural Cegas, SA, amb domicili als efectes de notificacions al c/ Gravador Esteve, 14, 46482 València, presentada amb data 1 d'agost de 2006 davant del Servici Territorial d'Energia de València, de la Conselleria d'Infraestructures i Transport, perquè li siga atorgada l'autorització administrativa i l'aprovació del projecte d'execució d'instal·lacions per a la distribució de gas natural en el polígon industrial Parc Sagunt I, al terme municipal de Sagunt, província de València (CBREDE/2006/55/46).  
S'acompanya del projecte d'execució de la instal·lació sol·licitada, firmat per tècnic competent i visat pel col·legi oficial corresponent amb data 31 de juliol de 2006.  
Vist que sol·licitat pel Servici Territorial d'Energia l'informe a l'Ajuntament de Sagunt, de conformitat amb els articles 80 i 84 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què hauran d'efectuar-se les instal·lacions a què es referix la sol·licitud de Gas Natural Cegas, SA, així com d'acord amb l'article 75 de la Llei 16/2003, sobre l'adaptació del projecte al planejament urbanístic, amb data 20/12/06, es remet informe desfavorable per considerar que el projecte d'urbanització Parc Sagunt I es troba en tràmit d'aprovació definitiva i es desconeix si el traçat i les condicions de la instal·lació està d'acord amb este, a més que no es cobrix la possibilitat de segregació de les parcel·les grafiades, i és necessari rodejar la totalitat de les illes per a proveir futures parcel·les sense obres posteriors. Manifesta, per tant, que atés que els vials seran cedits a l'Ajuntament i s'hauran d'executar les obres corresponents, es puga preveure una visió de conjunt de totes estes. Tot això sense perjuí de les autoritzacions i llicències que siguen oportunes.  
Vist que, de conformitat amb el que establixen els articles 80 i 84 del Reial Decret 1434/2002, es va remetre separata del projecte, que contenia les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats.   
D'acord amb la documentació que es troba en l'expedient, concretament a:  
- Gas Natural Transporte, SDG, SL, que contesta que el projecte no interferix en les obres de la seua titularitat i que per a l'alimentació de la xarxa ha sigut sol·licitat el punt d'entrega, i s'acompanya de la còpia del contracte subscrit entre ambdós.  
Vist que, en la data que és dictada esta resolució, consta justificadament acreditada a esta Direcció General d'Energia per part de Gas Directo, SA, Iberdrola Gas, SAU, i Gas Natural Cegas, SA, les dades referides als punts següents:  
- La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de la zona objecte del dit pla, limitada l'expansió a sòl classificat com a urbà o urbanitzable amb projecte d'urbanització aprovat.  
- Punts de connexió de la infraestructura de gas, el seu emplaçament geogràfic, titular i característiques que el definixen.  
Vist que consta justificadament en l'expedient que l'empresa Gas Natural Cegas, SA, és titular de la concessió, atorgada per mitjà de la Resolució de 2 de novembre de 1988 (DOCV de 21 de desembre de 1988), de la Conselleria d'Indústria, Comerç i Turisme, per a la prestació del servici públic de subministrament de gas natural per a usos domèstics, comercials i a xicotetes indústries en l'àrea del terme municipal de Sagunt.  
Vist que a l'entrada en vigor de la Llei 34/1998, de 7 d'octubre, del Sector d'Hidrocarburs, en aplicació de la seua disposició addicional sisena, totes les concessions per a activitats incloses en el servici públic de subministrament de gasos combustibles per canalització, quedaven extingides, i són substituïdes de ple dret per autoritzacions administratives i per temps indefinit.  
Atés l'informe tècnic emés pel Servici Territorial d'Energia de València sobre les sol·licituds presentades d'autorització administrativa per a la construcció de la xarxa de distribució de gas natural en el polígon industrial Parc Sagunt I i que, d'acord amb este, Gas Natural Cegas, SA, exercix efectivament l'activitat de subministrament i distribució de gas natural per canalització a indústries, al terme municipal de Sagunt, des de l'any 1991.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions és dotar d'infraestructura gasista com a energia alternativa en el polígon industrial l'autorització del qual se sol·licita, facilitar el desenvolupament industrial i la diversificació energètica.  
Vist que tant Gas Directo, SA, com Iberdrola Distribución de Gas, SAU, i Gas Natural Cegas, SA, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V, Distribució de combustibles gasosos per canalització, del títol IV, Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Atés el contingut del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i la disposició addicional vint-i-tres de la Llei 34/1998, de 7 d'octubre, afegida per l'article vint-i-nou del Reial Decret Llei 5/2005, d'11 de març, de reformes urgents per a l'impuls a la productivitat i per a la millora de la contractació pública, que establix que sobre la zona de distribució de gas natural d'una autorització administrativa no podran concedir-se noves autoritzacions per a la construcció d'instal·lacions de distribució, i haurà de complir les obligacions de servici d'interés general i extensió de les xarxes, imposades en la legislació i en la pròpia autorització administrativa. Tot això sense perjuí del que preveu l'article 78.  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió, a l'abast, la qualitat i les condicions tècniques dels plantejaments realitzats a través de les sol·licituds tramitades, i en especial les de Gas Natural Cegas, SA, relatives a la pressió de les instal·lacions per a la xarxa de distribució que s'ha de desenvolupar, les condicions de la instal·lació de connexió des de xarxes existents, a la xarxa de distribució, així com la resta de característiques tècniques reflectides en el projecte.  
Atés l'existència de les xarxes de distribució de gas natural al voltant de les zones sol·licitades que són titularitat de Gas Natural Cegas, SA, que afavorixen la connexió a la xarxa de distribució que cal autoritzar, i s'apliquen els principis previstos en l'article 73.7 del la Llei 34/1998, de 7 d'octubre, del Sector d'Hidrocarburs.  
Atés la Direcció General d'Energia competent per a dictar esta resolució d'acord amb l'article 73.2 i l'article 3.3 d) de la Llei 34/1998, i amb l'article 18 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del polígon industrial Parc Sagunt I, al terme municipal de Sagunt, província de València, i atorgar a Gas Natural Cegas, SA, l'autorització administrativa per a la construcció de la xarxa de distribució de gas natural en el referit polígon industrial.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació d'esta resolució una garantia per valor de 4.359,39 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia de València, per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix esta resolució.  
2. Gas Natural Cegas, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic d'esta autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. Esta autorització s'entén sense perjuí i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
7. Esta autorització s'atorga sense perjuí de tercers i deixa fora de perill els drets particulars.  
8. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. Esta autorització entrarà en vigor l'endemà de la data de la notificació.  
Segon  
Aprovar a Gas Natural Cegas, SA, el projecte d'execució firmat per tècnic competent i visat pel col·legi oficial corresponent, amb data 31 de juliol de 2006, per a la construcció de la xarxa de distribució de gas natural en el polígon industrial Parc Sagunt I, al terme municipal de Sagunt, província de València i les característiques principals del qual són:  
- Subjecte: Gas Natural Cegas, SA.  
- Tipus de gas: gas natural.  
- Punt de connexió: en el gasoducte d'alta pressió B (APB)(1), situat al nord-oest de l'emplaçament de Parc Sagunt I, pròxim al polígon Siderúrgic i al costat de la carretera V-23 del Port, amb un cabal de consum 2.000 m³(n)/h.  
- Traçat: des del punt d'entrega, anteriorment descrit, s'executen les canonades en la zona d'autorització prevista conjuntament amb els altres servicis que s'han d'instal·lar en el Programa d'Actuació de Parc Sagunt I.  
- Canonades: distribució de la xarxa amb canonada de polietilé PE-100 sdr 11, de diàmetres 200, 160 i 110 mm amb longituds respectives 5.110, 8.744 i 1.083 m, APA-8(1) i grossàries de 18,2, 14,6 i 10,0 mm, i els accessoris són de polietilé i acer.  
La profunditat serà com a mínim d'1 metre, mesura entre la generatriu superior de la canalització i la superfície del terreny.  
- Delimitació geogràfica: les zones corresponents al Programa d'Actuació Integrada (PAI) aprovat, les quals s'acreditaran per mitjà de l'oportú certificat urbanístic, del polígon industrial Parc Sagunt I, al terme municipal de Sagunt (plans identificats com a 314-SS 9.1. i 451-UP 5.2. del projecte de la xarxa de distribució de gas natural).  
- Termini d'execució: el termini d'execució de les obres serà de 12 mesos a partir de la notificació d'esta resolució. No obstant això, amb anterioritat a la finalització del dit termini, Gas Natural Cegas, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
- Pressupost del projecte presentat: 217.969,64 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen, i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). De la mateixa forma, les instal·lacions s'hauran d'ajustar al Programa d'Actuació Integrada del polígon industrial Parc Sagunt I, que definitivament s'autoritze per l'administració corresponent per a la zona de distribució, adaptar o ampliar les infraestructures gasistes previstes i sol·licitar per a això les autoritzacions necessàries.   
2. En el termini d'un mes comptador des de la notificació d'esta resolució, Gas Natural Cegas, SA, presentarà davant del Servici Territorial d'Energia de València el projecte d'execució corresponent al ramal i les instal·lacions necessàries des del punt d'entrega descrit fins a l'entrada de la xarxa de distribució del parc.   
3. El titular de l'esmentada instal·lació donarà compte de l'acabament de les obres al Servici Territorial d'Energia de València, als efectes de reconeixement, i presentarà l'oportú certificat de direcció, subscrit per tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les Instruccions Tècniques Complementàries d'acord amb el Reial Decret 919/2006 abans citat.  
4. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, si ho considera convenient.  
5. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient oportú previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
6. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
(1)   
APA: 4 bar< P (16 bar   
MPB: 0,4 bar APB: P>16 bar  
APA-8: P=8 bar  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 25 de setembre de 2008.- El director general d'Energia: Antonio Cejalvo Lapeña.